Ben Elton
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
Ben Elton er en britisk komiker og forfatter. Etter dramastudier startet han en karrière som stand up-komiker i begynnelsen av 1980-årene, og etter hvert er han blitt uhyre populær, men også kontroversiell.
Elton har vært medforfatter av flere populære TV-serier, blant annet The Young Ones (1984), Blackadder II og III (1987–1988) og The Thin Blue Line (1995–1996). Dessuten har han skrevet skuespill og romaner, for eksempel Gridlock (1991), Popcorn (1996), Blast From the Past (1998) og Inconceivable (1999).Sammen med Andrew Lloyd Webber har han skrevet musikalen The Beautiful Game (2000), der handlingen utspilles på bakgrunn av konflikten i Nord-Irland. Romanen Dødsberømt (Originaltittel: Dead Famous, 2001. Norsk oversettelse, 2002) er en bitende satire over «reality-TV». Les mer i Store norske leksikon Storbritannias litteratur